Іс № 2-29/2015 Көшірме

Ш Е Ш І М

ҚАЗАҚСТАН РЕСПУБЛИКАСЫНЫҢ АТЫНАН

2015 жылдың 21 шілде Ақтау қаласы

Ақтау гарнизонының әскери соты құрамында төрағалық етуші судья Б.Ж.Тажмұхан, хатшылықта сот мәжілісінің хатшысы Г.Е.Матжанова болып, прокурор - Ақтау гарнизоны әскери прокурорының көмекшісі әділет капитан Е.К.Нұрбергеновтың, талапкер «Қазақстан Республикасының Қорғаныс министрлігі» ММ-нің 2015 жылғы 31 қаңтардағы №4/30/15 сенімхаты бойынша өкілі сержант К.А.Наримбетованың қатысуларымен ашық сот мәжілісінде Ақтау гарнизоны әскери сотының сот мәжіліс залында бейнедыбысжазба құралдарын пайдалануымен талапкер «Қазақстан Республикасының Қорғаныс министрлігі» мемлекеттік мекемесінің өкілі К.А.Наримбетованың жауапкерлер З.Б.Истелеевті, Б.Г.Истелееваны, Д.З.Истелееваны және А.З.Истелееваны Ақтау қаласы, 21 шағын аудан, 37 үй, № 13 пәтер мекен-жайдағы қызметтік тұрғын үйді пайдалану құқығы жойылды және ҚР ҚМ Ақтау аудандық пайдалану бөлімімен 2013 жылғы 19 ақпандағы тұрғын үйді жалға беру туралы № 25 келісімшартты бұзылды деп тану туралы талап арызы бойынша азаматтық істі қарап,

А Н Ы Қ Т А Ғ А Н Ы:

Талапкер «Қазақстан Республикасының Қорғаныс министрлігі» мемлекеттік мекемесі жоғарыда аталған талап арызбен сотқа жүгініп, яғни Ақтау қаласы, 21 шағын аудан, 37 үй, № 13 қызметтік тұрғын үйде бұрын жауапкер З.Б.Истелеев өзінің жанұя мүшелерімен тұрғанын, алайда жауапкер ҚР ҚМ 25744 әскери бөлімінен Астана қаласы 68665 әскери бөліміне әскери қызметін әрі қарай жалғастыру үшін 25744 әскери бөлім командирінің 2014 жылғы 12 қарашадағы №262 бұйрығының негізінде ауысқанын. З.Истеллев және оның жанұя мүшелері заңды түрде жоғарыда аталған қызметтік пәтерден 2014 жылдың 19 желтоқсанында тіркеуден шыққанын. Осы көрсетілген мекен-жайда жауапкерлер тұрмайды. «Әскери қызмет және әскери қызметшілердің мәртебесі туралы» ҚР Заңның 45-бабының 1-тармағының талаптарына сай, әскери қызметшілерді тұрғын үймен қамтамасыз ету, тұрғын үйге мұқтаж әскери қызметшілер мен олармен бірге тұрақты тұратын отбасы мүшелері – жұбайы (зайыбы); ортақ немесе ерлі-зайыптылардың біреуінің кәмелетке толмаған (асырап алынған, асырауында немесе қамқорлығында болатын) балалары, күндізгі оқу нысаны бойынша білім беру ұйымдарында оқитын (асырап алған, асырауында немесе қамқорлығында болатын) жиырма үш жасқа толмаған балалары және жұбайының (зайыбының) балалары; он сегіз жасқа толмаған мүгедек балалары (асырап алған, асырауында немесе қамқорлығында болатын) және жұбайының (зайыбының) мүгедек балалары; әскери қызметшінің асырауындағы ата-аналары – мемлекет есебінен әскери қызмет өткеру кезеңіне тұрғын жаймен қамтамасыз етіледі. «Тұрғын үй қатынастары туралы» ҚР Заңның (әрі-қарай-Заң) 2 бап 20 тармақшасының талаптарына сай қызметтік тұрғын үй – мемлекеттік мекеменің тұрғын үй қорынан берілетін және өздерінің еңбек қатынастарының сипатына байланысты міндеттерін орындауы кезеңінде Қазақстан Республикасы азаматтарын, сондай-ақ Қазақстан Республикасының халықты жұмыспен қамту туралы заңнамасына сәйкес жұмыспен қамтуға жәрдемдесудің белсенді шараларына қатысатын Қазақстан Республикасының азаматтарын қоныстандыруға арналған айрықша құқықтық режимдегі тұрғын үй болып табылады; Осы Заңның 67-бабы 3-тармағының талаптары бойынша мемлекеттiк тұрғын үй қорынан тұрғын үйлер беру шарттары, мемлекеттік мекемелердің тұрғын үй қорынан тұрғын үйлер осы елді мекенде осы мекеменің тұрғын үйге мұқтаж қызметкерлерінің пайдалануына беріледі. Мемлекеттік мекемелер беретін тұрғын үйлер қызметтік болып табылады. Осы Заңның 109-бабы 1-тармағының талаптарына сай қызметтiк тұрғын үйлер өздерiнiң еңбек қатынастарының сипатына байланысты жұмыс орны бойынша тұруға тиiстi Қазақстан Республикасы азаматтарына арналады. Осы Заңның 110-бабы 1-тармағының талаптарына бойынша қызметтiк тұрғын үйдi беру және оны пайдалану, Қазақстан Республикасы азаматтарының еңбек қатынастарының сипатына байланысты өз міндеттерін орындауы кезеңінде оларды қоныстандыруға арналған қызметтік тұрғын үйді беру және оны пайдалану тәртібін Қазақстан Республикасының Үкіметі айқындайды. Қазақстан Республикасы азаматтарының еңбек қатынастарының сипатына байланысты өз міндеттерін орындауы кезеңінде оларды қоныстандыруға арналған қызметтік тұрғын үйді пайдалануға осы Заңның 90, 93 және 95-баптарының қағидалары қолданылмайды. Осы Заңның 85-бабы 1-тармағының талаптарына сай мемлекеттiк тұрғын үй немесе жеке тұрғын үй қорынан жергiлiктi атқарушы орган жалдаған тұрғын үй қорындағы тұрғын үйдiң уақытша болмаған азаматтар үшiн сақталу мерзiмдерi, жалға алушы (қосымша жалға алушы) немесе оның отбасының мүшелерi уақытша болмаған кезде оларға мемлекеттiк тұрғын үй немесе жеке тұрғын үй қорынан жергiлiктi атқарушы орган жалдаған тұрғын үй қорынан алынған тұрғын үй алты ай бойы сақталады. Қазақстан Республикасы Азаматтық кодексінің (әрі-қарай-ҚР АК) 378-бабы 1-тармағының талаптары бойынша шарт ұғымы, екi немесе одан көп адамның азаматтық құқықтар мен мiндеттердi белгiлеу, өзгерту немесе тоқтату туралы келiсiмi шарт деп танылады. ҚР АК 386-бабы 1-тармағының талаптарына сай шарттың қолданылуы, шарт оны жасасқан кезден бастап күшiне енедi және тараптар үшiн мiндеттi болып табылады (осы Кодекстiң 393-бабы). ҚР АК 386-бабы 3-тармағының талаптарына сай егер заңдарда немесе шартта шарттың қолданылу мерзiмi көзделсе, осы мерзiмнiң аяқталуы, шарт бойынша тараптар мiндеттемелерiнiң тоқтатылуына әкелiп соқтырады. Қолданылу мерзiмi көрсетiлмеген шарт тараптардың онда белгiленген мiндеттемелердi орындауы аяқталып бiткен кезге дейiн қолданылады деп танылады. ҚР АК 392-бабы 1- тармағы бойынша шартты түсiндiру, сот шарт ережелерiн түсiндiрген кезде ондағы сөздер мен сөйлемдердiң сөзбе-сөз мәнi ескерiледi. Шарт ережесiнiң сөзбе-сөз мәнi түсiнiксiз болған ретте ол бүкiл шарттың басқа ережелерi мен және мағынасымен салыстыру арқылы анықталады. ҚР АК 392-бабы 2-тармағының талаптары бойынша, егер осы баптың бiрiншi тармағындағы ережелермен шарт мазмұнын анықтау мүмкiн болмаса, шарт мақсатын ескере отырып тараптардың шын мәнiндегi ортақ еркi анықталуға тиiс. Бұл орайда шарт жасасу алдындағы келiссөздер мен хат жазысуды, тараптардың өзара қатынастарында орныққан тәжiрибенi, iскерлiк қызмет өрiсiндегi әдеттегi құқықтарды, талаптардың бұдан кейiнгi мiнез-құлқын қоса алғанда, тиiстi мән-жайлардың бәрi ескерiледi. Аталған қызметтік тұрғын үй Қазақстан Республикасы Қорғаныс министрлігінің меншігі және қызметтік тұрғын үй санатыны болып табылады, сол себептен тұрғын үйге мұқтаж әскери қызметшілерге әрі-қарай тікелей бөлу үшін қарастырылады. Яғни, жауапкерлер дәлелдi себептерсіз, аталған қызметтік пәтерде тұрмайды. Оған дәлел ретінде, Қазақстан Республикасы egov-электрондық үкімет порталы мен мемлекеттік қызметтер алу бойынша ақпараттық анықтамалар қызметінің 2015 жылғы 11 маусымдағы мекенжай анықтамалары негізінде жауапкерлер Астана қаласы, Сарыарқа аудан, Өндіріс көшесі,88 үйде тіркелгені анықталғанын. Яғни жауапкерлер дәл қазіргі уақытта даулы қызметтік тұрғын үйде тұрмайтыны белгілі болғанын. Жоғарыдағылар негізінде, талап арызды қанағаттандырып, Замир Бахытчанович Истелеевті және оның жанұя мүшелері әйелі Балдырган Галламовна Истелееваны, қызы Даяна Замиркызы Истелееваны, қызы Айлина Замировна Истелееваны Ақтау қаласы, 21 шағын аудан, 37 үй, № 13 пәтер мекен-жайдағы қызметтік тұрғын үйді пайдалану құқығы жойылды және ҚР ҚМ «Ақтау аудандық пайдалану бөлімі» РММ-нің 2013 жылғы 19 ақпандағы тұрғын үйді жалға беру туралы № 25 келісімшартты бұзылды деп тануды сұраған.

Сот мәжілісінде осы жағдайларды айта келе, талапкер өкілі К.А.Наримбетова талап арызды толығымен қолдай отыра және талап қою талабының мөлшерін ұлғайту жөнінде яғни жауапкерлерді басқа тұрғын үй-жай берілместен Ақтау қаласы, 21 ш/а, 37 үйдің 2 бөлмелі 13 пәтерінен шығару туралы сұрап қосымша өтініш берді.

Жауапкерлер З.Б.Истелеев және оның жұбайы Б.Г.Истелеева сот мәжілісі басталар алдында осы талап арызды толықтай мойындайтындықтарын және оған ешқандай қарсылықтары жоқ екендігін, сондай-ақ олардың қатысуынсыз сот мәжілісінде қарауын сұрап сотқа жазбаша арыз берді.

Іс материалдарын толық зерттеп, талапкер өкілінің уәждерін, прокурордың талапты қанағаттандыруға жатады деген қорытындысын тыңдап, тараптармен ұсынылған дәлелдемелерінің жиынтығын бағалап, сот талапкердің талап арызын қанағаттандыруға жатады деп тұжырымға келеді.

Сот отырысына жауапкерлер талап арызды танып, оны толық мойындайтындығы жөнінде сотқа арыз берген. Талап қою мойындалғанға дейін сот талап қоюшыға, жауапкерлерге немесе тараптарға тиісті іс жүргізу әрекеттерінің салдары түсіндірілді.

Сот жауапкерлердің талап арызды мойындау туралы арызын қабылдамай бас тартуға негіз жоқ деп санайды, өйткені бұл заңнамаға қайшы келмейді және үшінші тұлғаның мүддесін бұзбайды.

ҚР-ның АІЖК-нің 193-бабының 4-бөлігіне сәйкес жауапкерлер талап қоюды мойындағанда және оны қабылдаған кезде сот мәлімденген талаптарды қанағаттандыру туралы шешім қабылдайды.

ҚР-ның АІЖК-нің 221-бабының 5-бөлігіне сәйкес жауапкер талап қоюды танып мойындаған жағдайда дәлелдеу бөлігінде талап арыздың танылғаны және оны соттың қабылдағаны ғана көрсетілуі мүмкін. Сондықтан жауапкерлердің талап арызды танып мойындағаны іс бойынша дәлелдеуді зертеуді қысқартуға негіз болып табылады.

Мұндай жағдайда, сот талап арызды берілген шеңберінде қарай отырып, қанағаттандыруға жатады деп есептейді.

ҚР-ның АІЖК-нің 116-бабының талаптарына сәйкес жауапкерден мемлекет кірісіне 991 теңге мемлекеттік баж өндірілуге жатады.

Жоғарыда көрсетілгендердің негiзiнде және Қазақстан Республикасының АIЖК-нiң 116, 217, 218, 219, 221-баптарын басшылыққа алып, әскери сот

Ш Е Ш І М Е Т Т І:

Талапкер «Қазақстан Республикасы Қорғаныс министрлігі» мемлекеттік мекемесінің өкілі К.А.Наримбетованың жауапкерлер Замир Бахытчанович Истелеевті, Балдырган Галламовна Истелееваны, Даяна Замиркызы Истелееваны және Айлина Замировна Истелееваны Ақтау қаласы, 21 шағын аудан, 37 үй, 13 пәтер мекен-жайдағы қызметтік тұрғын үйді пайдалану құқығы жойылды және ҚР ҚМ Ақтау аудандық пайдалану бөлімімен 2013 жылғы 19 ақпандағы қызметтік тұрғын үйді жалдау № 25 келісімшарты бұзылды деп тану және басқа тұрғын үй берілместен тұрғын үйден шығару туралы талап арызы - қанағаттандырылсын.

Жауапкерлер З.Б.Истелеевке, Б.Г.Истелееваға, Д.З.Истелееваға және А.З. Истелееваға берілген Ақтау қаласы, 21 шағын аудан, 37 үй, 13 пәтер мекен-жайдағы қызметтік тұрғын үйді пайдалану құқығы жойылсын.

ҚР ҚМ «Ақтау аудандық пайдалану бөлімі» РММ-нің 2013 жылғы 19 ақпандағы қызметтік тұрғын үйді жалдау № 25 келісімшарты бұзылды деп танылсын.

Жауапкерлер Замир Бахытчанович Истелеев, Балдырган Галламовна Истелеева, жасы кәмелетке толмағандар: Даяна Замиркызы Истелеева, Айлина Замировна Истелеева Ақтау қаласы, 21 шағын аудан, 37 үй, 13 пәтерден басқа тұрғын үй-жай берілместен шығарылсын.

Замир Бахытчанович Истелеевтен мемлекет кірісіне 991 (тоғыз жүз тоқсан бір) теңге мемлекеттік баж өндірілсін.

Шешімге наразы болған тараптар және прокурор шешімнің көшірмесі берілген күннен бастап, ҚР-ның АІЖК-нің 334, 335-баптарының талаптарын сақтай отырып, он бес күн ішінде Қазақстан Республикасы Әскери сотының азаматтық және әкімшілік істер жөніндегі апелляциялық сот алқасына Ақтау гарнизонының әскери соты арқылы апелляциялық шағым немесе наразылық келтіруге құқылы.

Судья: Б.Ж. Тажмұхан